Rudzāti (Stoļerovas pagasts)
Šis raksts ir par apdzīvotu vietu Stoļerovas pagastā. Par citām jēdziena Rudzāti nozīmēm skatīt nozīmju atdalīšanas lapu. Rudzāti ir ciems Rēzeknes novada Stoļerovas pagastā. Atrodas pagasta centrālajā daļā 5 km no pagasta centra Stoļerovas, 21 km no novada centra Rēzeknes un 223 km no Rīgas. Apdzīvotā vieta atrodas pie vietējā autoceļa V579 (Rēzekne_Stoļerova_Kaunata). Ciema teritorijā atrodas vietējās nozīmes arheoloģiskais piemineklis - Rudzātu viduslaiku kapsēta. 1897. gadā katoļu ciemā bija 12 sētas ar 63 cilvēkiem.